Manu Perrone: "Regalam emocions però rebem el doble del que donam"
A la fira Horeca, ha representat la cocteleria 'flair' de les Illes Balears a l’expositor de Distribucions Ca’n Xisco.
2 min. Palma 05/02/2018 19:42
AINA SOLANO
651x366
La seva passió per la cocteleria 'flair' o acrobàtica es va despertar el 2011 quan va fer un curs d’aquesta disciplina a Milà, on residia en aquells moments. Des de llavors, el jove italià (Gallipoli, 1990) resident a Mallorca, Manu Perrone, es va presentar al primer concurs de cocteleria de la Flair Academy de Milà i el va guanyar. A partir d’aquell moment es va endinsar en el que s’ha convertit en la seva profunda i absoluta passió.
L’any 2015 Perrone es va situar entre els set millors coctelers 'flair' d’Itàlia i el setembre de 2017 va obtenir el títol de subcampió de cocteleria 'flair' al Campionat de Cocteleria de Balears, que es va fer al Casino.
"Molta energia, molt d’esforç i molt de sacrifici... i moltes hores, tant per estudiar i aprendre com per practicar". Aquests són, segons Manu Perrone, els principals requisits per poder dedicar-s’hi i arribar a ser bo en aquesta disciplina.
La vida de Manu Perrone, ara mateix se divideix entre matins d’entrenament a l’acadèmia Drinkmotions de Cocteleria, on es prepara per a properes competicions, i vespres de feina en diversos esdeveniments (càterings, espectacles i altres encàrrecs).
Però el seu treball no acaba quan acaben les seves actuacions: cada vespre, abans d’anar-se’n a dormir, escolta música a casa seva. Fa una recerca constant per trobar les millor músiques per als seus espectacles. Reconeix que dorm entre 5 i 6 hores però confessa que aquest tipus de vida li agrada perquè coneix molta gent, viatja molt i té l’oportunitat de representar marques molt importants del panorama dels licors espirituosos a escala internacional.
A Manu Perrone, la dosi d’adrenalina i totes les emocions que causa i que a la vegada rep del públic és¡¡són les coses que més li agraden de la seva professió: "En aquesta feina regales emocions i reps el doble del que dones. No puc demanar més".
Donen tot el que són en espectacles de 5 minuts. Però la seva passió és incondicional i el grau de
competitivitat no acaba mai: "Ara m’estic preparant per a la final del campionat internacional Roadhouse World Flair".
A la fira Horeca, ha representat la cocteleria 'flair' de les Illes Balears a l’expositor de
Distribucions Ca’n Xisco.
colctel
Camela: “Ens encantaria actuar al Sónar”
Els jueus refugiats a les Illes que va expulsar el franquisme
El call jueu de Jafudà Cresques
En estat greu una dona de 40 anys que ha caigut del mirador de Formentor
La falta de punts de venda ofega els petits productors de fruita i verdura
Rosa Cursach, candidata al Senat, acusa la Junta Electoral de les Balears...
L’odi es cola al judici
Calvo, des de l'Hospitalet: "Hem de protegir Catalunya dels separatistes i dels...
Cayetana Álvarez de Toledo (PP) titlla Torra de "totalitari" i amenaça amb tancar TV3
Sumem absurds
‘El despertar de la primavera’ canvia de cares
Jordi Fulla, entre la terra i la claror dels estels
Més dreta, més extrema, més fragmentada
L'Holanda de Cillessen i de Jong cau a l'últim minut contra una Alemanya sense Ter Stegen